kardosdrur/scandi-wiki huggingface dataset:
Featuring

Featuring, ofte forkortet feat., ft., f., eller f/, er en betegnelse anvendt i musikindustrien til at kreditere en musiker, som ikke er hovednavnet ved fremførelsen af en sang eller eventuelt et album. Antallet af sange med en featured artist er steget betragteligt i 2000'erne, selv om artister der bliver featured kan spores helt tilbage til starten af singlehitlisterne, hvilket i UK er helt tilbage i 1954.

Featured artister er mest almindelig indenfor rap og dance musik. Rap albums indeholder som regel et stort antal forskellige gæsteartister på diverse forskellige sange. Dance producere anvender ofte forskellige sangere på hver af deres sange, ofte krediteret som featured. I 2007 har eksempelvis Timbaland og Mark Ronson begge udgivet et album, hvor der er featured artister på næsten alle albummets numre.

Sædvanligvis fremfører featured artister en lille del, såsom et vers af sangen, eller eventuelt spiller et instrument. Til tider sker det, at den featured artist fremfører omkvædet, hvilket eksemplevis har været tilfældet i rap sange som "Angel" af Shaggy featuring Rayvon, og "Heard Em Say" af Kanye West featuring Adam Levine of Maroon 5.

Indimellem ses det, at en artist bliver featured, fordi der samples fra dennes sang. Det var eksemplevis tilfældet med Stan af Eminem featuring Dido, hvor omkvædet blev samplet fra Didos Thank You.
Der kan til tider være en flydende overgang mellem om en artist bliver featured eller om der nærmere er tale om en decideret duet. Eksempelvis bliver Something's Gotten Hold Of My Heart (fra 1989) af Marc Almond featuring Gene Pitney opfattet som en duet. Modsatvis sker det også, at en kunstner bliver refereret til som om det var en duet, selvom kunstneren egentlig blot har en mindre gæsterolle i sangen. Desuden har det været sådan, at en sang som eksempelvis "I Belong to You" blev krediteret "Anastacia & Eros Ramazzotti" i Europa, mens den i USA, hvor Eros Ramazzotti er knap så kendt, blev krediteret "Anastacia ft. Eros Ramazzotti".

Musik

Featuring betyder: "Indeholdende" eller "udstyret med"
Spejder Sport

Spejder Sport er en dansk butikskæde, der forhandler udstyr til friluftsliv.

Spejder Sport blev grundlagt i 1945 som uniformsdepot for Det Danske Spejderkorps, som fortsat ejer butikskæden. I dag fører Spejder Sport udstyr og beklædning til alle former for friluftsliv. Derudover udvikler Spejder Sport sit eget private label Asivik.

Spejder Sport er en kæde med 21 butikker (pr. jan. 2021) mod 14 butikker (pr. maj 2011) fordelt ud på de største byer i Danmark. Butikken har også en webshop. I hovedsædet i Værløse, hvor administration og lager har hjemme, befinder der sig endvidere en afdeling, som varetager B2B salg til professionelle brugere.

Referencer 

Sportsforretningskæder i Danmark
Det Danske Spejderkorps
Netbutikker i Danmark
Etableret i 1945
Tulstrup (Hillerød Kommune)

Tulstrup er en mindre by i Nordsjælland med , beliggende i Alsønderup Sogn, nær Hillerød. Tulstrup ligger umiddelbart syd for det naturområde mellem Arresø og Gribskov, der foreslås etableret som nationalpark under navnet Kongernes Nordsjælland. Tulstrup hører til Hillerød Kommune og er beliggende i Region Hovedstaden.

Landsbyen Tulstrup indgik tidligere i Alsønderup sognekommune. Skolen, som eksisterede gennem 249 år fra 1723 til 1962 er nedlagt og uddannelse foregår dels i Alsønderup samt for uddannelse udover grundskolen i Hillerød.

På Alsønderup Skole findes et Lokalhistorisk Arkiv for Alsønderup & Tjæreby Sogne som omfatter landsbyen Tulstrup.

Eksterne links 
 Tulstrup Skole – fra Lokalhistorisk Arkiv Alsønderup og Tjæreby Sogne

Kilder 

Byer i Hillerød Kommune
Sauna Open Air

Sauna Open Air Metal Festival, forkortet Sauna Open Air eller bare Sauna, er blevet den største metalfestival i Norden. Festivalen finder sted i Ratinanniemi park i Tampere, Finland og havde sit debut i 2004. Fra den 8. – den 10. juni i 2006 var mere end 20.000 ankommet for at se bands som Cradle of Filth, Finntroll, Iggy & The Stooges, Lordi, Twisted Sister og W.A.S.P..

I 2007 havde festivalen samlet et publikum på over 22.000 hvilket var en rekord for Sauna Open Air.

Bands 
Headliners er skrevet med fed.

2004 
Children of Bodom,
Diablo,
Dreamtale,
Finntroll,
Helloween,
Lordi,
My Fate,
Nightwish,
Swallow the Sun,
Tarot,
Thunderstone,
Twilightning,
Underwear.

2005 
Amoral,
Deathchain,
Dio,
Dreamtale,
Kiuas,
Kotipelto,
Machine Men,
Megadeth,
Mokoma,
Moonsorrow,
Norther,
Pain,
Roctum,
Sentenced,
Slayer,
Sonata Arctica,
Teräsbetoni.

2006 
April,
The Black League,
Blake,
Charon,
Cradle of Filth,
Diablo,
Ensiferum,
Finntroll,
The Flaming Sideburns,
Iggy & The Stooges,
Kiuas,
Lordi,
Stam1na,
Turmion Kätilöt,
Twisted Sister,
Verjnuarmu,
W.A.S.P.

2007 
Ari Koivunen,
Dark Tranquillity,
Dimmu Borgir,
Entwine,
Heaven and Hell,
Korpiklaani,
Kotipelto,
Kotiteollisuus,
Leverage,
Los Bastardos Finlandeses,
Megadeth,
Pain Confessor,
Poisonblack,
Sabaton,
Sonata Arctica,
Stam1na,
Swallow the Sun,
Thunderstone,
Timo Rautiainen,
Type O Negative,
Violent Storm (cancelled).

2008 
Airbourne,
Amorphis,
Sebastian Bach,
Graham Bonnet & Joe Lynn Turner,
Children of Bodom,
Diablo,
Eläkeläiset,
Iiwanajulma,
Kiuas,
KYPCK,
Masterstroke,
Mokoma,
MoonMadness,
Rytmihäiriö,
Scorpions,
Sonata Arctica,
Stam1na,
Stone,
Testament,
Tracedawn,
When the Empire Falls,
Whitesnake,
Widescreen Mode.

2009 
45 Degree Woman,
Amorphis,
Apocalyptica,
Bullet,
Deuteronomium,
Duff McKagan's Loaded,
Finntroll,
Hardcore Superstar (cancelled),
HammerFall,
Kamelot,
Kotiteollisuus,
Medeia,
Meshuggah (cancelled),
Mötley Crüe,
Nightwish,
Omnium Gatherum,
Poisonblack,
Prestige,
Profane Omen,
Soilwork,
Sparzanza,
Stratovarius,
Sturm und Drang,
Thor,
Viikate.

2010 
Amorphis,
Anvil,
Audrey Horne,
August Burns Red,
Danzig,
Death Angel,
Doom Unit,
Glamour of the Kill,
Grave Digger,
Hail!,
Insomnium,
Kiss,
Peer Günt,
Poisonblack,
Ratt (cancelled),
Tarot,
The 69 Eyes,
Sonata Arctica,
Stam1na,
Steel Panther,
Suburban Tribe,
Whitechapel.

2011 
Judas Priest,
Ozzy Osbourne,
Helloween,
Omnium Gatherum,
Saxon,
Doro,
Cavalera Conspiracy,
Rytmihäiriö,
Mokoma,
Tarot,
Blake,
Anthriel,
Moonsorrow,
Turisas,
Viikate,
Joey Belladonna,
Dio Disciples,
Queensrÿche,
Accept,
Battle Beast,
Sparzanza

2013 
Nightwish,
Opeth,
Children of Bodom,
Bloodred Hourglass,
Finntroll,
Lost Society,
Volbeat,
Hardcore Superstar,
Sabaton,
Hatebreed,
Crashdïet,
Stam1na,
Omnium Gatherum,
Egokills,
Ghost Voyage

2019 
W.A.S.P.,
Amorphis,
D-A-D,
Santa Cruz,
Marko Hietala,
Mokoma,
Flat Earth,
Whitesnake,
Europe,
Sonata Arctica,
Battle Beast,
Skindred,
Brother Firetribe,
One Desire

Noter

Eksterne henvisninger 

 Officiel hjemmeside 

Musikfestivaler i Finland
Musikarrangementer
Musik fra Finland
Tampere
Limnos

Limnos (græsk: Λήμνος (oldgræsk: Λῆμνος, Lemnos)) er en græsk ø i den nordøstlige del af Ægæerhavet. Øen måler 476 km² og havde i 1991 17.600 indbyggere.

Øens geografi kendetegnes ved lave, runde vulkanske højdedrag, hvoraf den vestlige og sydlige del er et tørt og ufremkommeligt område uden træer og med stejle klippekyster. Øens centrale del er derimod grøn og har flade og frodige dale. Bugterne Pournias og Moudros danner grænse mellem den vestlige og østlige del.

Filoktetes blev bidt i foden af en giftslange og sat af på øen på vej til den trojanske krig, hvor han sad i 10 år indtil Odysseus og Diomedes kom og hentede ham, fordi krigen ikke kunne vindes uden hans hjælp.
Ved Pourniasbugten findes rester af den antikke by Hefaistia, navngivet efter ild- og smedeguden Hefaistos.

Grundet øens gunstige militærstrategiske beliggenhed ved indsejlingen til Dardanellerne huser øen talrige militære forlægninger, bl.a. en flybase.

Øens hovederhverv er landbrug med dyrkning af oliven, hvede og tobak samt bomuld og druer til vin og ouzo. Fiskeri og turisme er i vækst. Øens hovedby og bispesæde er havnebyen Mirina.

Administrativt hører øen under præfekturet på Lesbos.

Eksterne henvisninger
Battle.net

Battle.net er en multiplayerserver for Blizzard Entertainment som tillader dig at spille online med WarCraft 2 Battle.net edition og 3 og Diablo 1 og 2. Det er også muligt at spille World of Warcraft og StarCraft.

Eksterne henvisninger
Hjemmeside for Battle.net

Online spiltjenester
E-sport
Blizzard Entertainment
Transformers

Transformers er en amerikansk legetøjsserie fra 1984, skabt og produceret af firmaet Hasbro i tæt samarbejde med Takara Co., Ltd.. De tidligste figurer var oprindeligt udgivet af Takara under andre navne, men det var Hasbro i samarbejde med Marvel Comics, der samlede figurerne under én titel og skabte en baggrundshistorie og navnene på figurerne.

Franchiset har i mere end 30 år været populær og inkluderet mange andre medier såsom tegnefilm, tegneserie, romaner, videospil og spillefilm. Konceptet bag serien har altid omhandlet robotter fra det ydre rum der kommer til Jorden, der opnår fordele ved at kunne forvandle sig fra humanoide robotter til bl.a. biler, fly, våben, dyr og andre ting for at skjule sig på Jorden.

Tegneserie 

Serien handler om de gode Autobotter, som bekæmper de onde Decepticons eller Decepticoner (kaldet "Bedragoner" i den danske dub af tegnefilmen fra 1980'erne), der ikke tænker på andet end at få nok energiressourcer til at overtage herredømmet over hele universet. Transformerne kom til Jorden da de ca. 4 millioner før vores tidsregning nødlandede på Jorden med en fraktion af både Autobotter og Decepticoner om bord, hvorved de alle blev deaktiveret. Men i året 1984 blev de alle reaktiveret af rumskibets computer, og tilpasset Jordens befolkning, som computeren fejlagtig troede bestod af biler og fly osv.

Tegnefilm 
Transformers tegnefilmen i den amerikanske udgave løb over 4 sæsoner, mens den i Japan fortsatte med originalt materiale i et par år endnu, hvor serien endnu var populær; i USA begyndte interessen fra publikum at dalen i slutningen af 1980'erne, og både legetøj, tegneserie og tegnefilmsserien holdt en pause derovre. I Europa og Japan fortsatte legetøjet dog stadig med nye figurer årligt.

Biograffilm 
I 1986 kom den første biograffilm, The Transformers: The Movie, hvilket skulle fungere som "brobygning" mellem tegnefilmsseriens sæson 2 og 3. Er bedst kendt for den ultimative kampscene mellem Optimus Prime og Megatron, samt senere Optimus Primes død og overtagelsen af lederposten hos Autobotterne af Rodimus Prime. Filmen fik aldrig præmiere i Danmark men er sidenhen blevet vist på DR Ramasjang 15. november 2009 med et dansk dub lavet af Dubberman ApS.

De oprindelige Transformers-figurer blev primært hentet fra de japanske Diaclone- og Microman-legetøjserier. Den amerikanske legetøjsproducent Hasbro så muligheden i at forene disse figurer omkring en fælles baggrundshistorie, og udviklede historien sammen med forskellige forfattere hos Marvel UK Comics, med hvem de havde haft et succesfuldt samarbejde omkring udviklingen af G.I.Joe/Action Force/Actionman.

Spillefilm 

Den 4. juli 2007 fik spillefilmen Transformers med Megan Fox i den kvindelige hovedrolle, verdenspræmiere, også i Danmark i de danske biografer, og er blevet en kæmpe succes verden over. Filmen har forløbigt indkasseret over $600 millioner, og sommeren 2009 fik Transformers: De faldnes hævn premiere i USA.

I 2018 kom spinoff-filmen Bumblebee

Referencer

Eksterne henvisninger 

Legetøj
Tegneserier fra USA
Tegnefilm fra USA
Hasbro
Etableret i 1984
Sojuz 10

Sojuz 10, bestående af besætningen Vladimir Sjatalov, Aleksej Jelisejev og Nikolaj Rukavisnikov, var ment til at være den første mission, der skulle besøge verdens første rumstation Saljut 1, som var sendt i kredsløb 19. april 1971. På trods af at det lykkedes besætningen at opnå fysisk kontakt med rumstationen, kunne de ikke tilkoble sig. Sammenføjningen mellem Sojuz 10 og Saljut 1 var for usikker til, at lågen mellem fartøjerne kunne åbnes så kosmonauterne kunne komme ind. Det viste sig, at lågen inden i Sojuz 10 havde sat sig fast så da det blev besluttet at opgive missionen, havde besætningen problemer med at koble sig fra rumstationen. Dette lykkedes dog i den sidste ende, men der opstod endnu et problem. Under fartøjets genindtræden i jordens atmosfære blev det fyldt med giftige dampe. Disse fik Rukavisnikov til at besvime, men både han og den øvrige besætning slap uden men.

Besætning 
 Vladimir Sjatalov (3)
 Aleksej Jelisejev (3)
 Nikolaj Rukavisnikov (1)

Sojuz-programmet
Left Behind (sang)

Left Behind er en sang fra det amerikanske heavy metalband Slipknot der var med på deres album Iowa fra 2001. Singlen blev placeret som nummer 30 på Mainstream Rock Tracks. det er den ene af de to singler fra albummet og en sang før Subliminal Verses hvor der ikke bliver bandet så meget.

Musikvideoen 
Videoen viser bandet optræde i en skov hvor det regner med optagelser af en dreng der skærer en ged op på et marked og har tanker om at tage hævn på to bøller som på et tidspunkt kaster sten genne vinduerne i huset hvor drengen sidder og ser fjernsyn.

Numre 
 "Left Behind"
 "Liberate" (Live)
 "Surfacing" (Live)

Slipknot-sange
Singler fra 2001
Left Behind (flertydig)

Left Behind kan henvise til flere artikler:
 Left Behind – en roman af Tim LaHaye and Jerry B. Jenkins
 Left Behind (sang) – en sang af Nu Metal gruppen Slipknot
 Left Behind (Lost) – afsnit af tv-serien Lost
 Left Behind (film) - en film fra 2014 instrueret af Vic Armstrong med Nicolas Cage i hovedrollen.
Meraki Networks

Meraki Networks er en virksomhed, som producerer udstyr og software til selvkonfigurerende radionet. Meraki har hjemme i Mountain View, Californien, og de valgte San Francisco til at lancere deres fællesskabsbaserede Free the Net-kampagne. 

Virksomheden udgøres af mange personer, som deltog og udviklede på MIT roofnet-projektet.

Virksomheden producerer hardware og software, der gør forbrugere i stand til let at sætte et selvkonfigurerende radionet op.
 
Merakis mål er at "bring internet access to the next billion people".

Software 

Meraki har anvendt roofnet-software og udviklet et stykke management-software (kaldet "Dashboard") som anvendes til at indstille det selvkonfigurerende radionet. Softwaren anvender SrcRR-routing-algoritmen til at bestemme ruter mellem basisstationerne. Hver basisstation sender periodisk en broadcast besked ud, og alle andre basisstationer inden for rækkevidde vil som spurgt meddele deres ruter. Basisstationen anvender denne information til at rute datapakkerne til den nærmeste datanet router. Rutningen bliver primært gjort for at bestemme ruten til den nærmeste router (eller basistation med internetforbindelse).

Hardware 

Meraki designede Meraki Mini i flere versioner, en indendørsversion, udendørsversion og en udendørsversion med solcelleladeregulator evt. med solcelle. 
Basistationen til 2006-betasoftwaren havde 8 MB flash og 32 MB ram-hukommelse.
Basisstationerne har en ethernet-port og en radioantenne. Hvis ethernet-porten er slukket, belaster basisstationen 2,5 watt – og er ethernet-porten brugbar, belastes med 3,5 watt.

Kilder/referencer

Eksterne henvisninger 
 Meraki Homepage
 Free the Net (San Francisco wireless community)
 Meraki Linux software

Trådløse datanet
Acrotomofili

Acrotomofili er seksuel tiltrækning til personer med fysiske misdannelser og personer med amputerede lemmer. Navnet kommer fra det græske akron (ekstremitet), tomein (at skære) og philein (at elske).

Se også 
 Apotemnofili

Parafili
Pain (band)

Pain er et industrial metal-band dannet i 1997 i Sverige som et hobbyprojekt af Peter Tägtgren hvis ide var at sammensmelte technoelementer med heavy metal. Tägtgren som også er vokalist/guitarist for Hypocrisy og producer i hans eget Abyss studios er det eneste nuværende medlem. Pains debutalbum blev udgivet i 1997 og siden da har bandet udgivet fire albums mere og en DVD. Tidligt i februar 2006 oplyste blabbermouth.net at pain havde skrevet kontrakt med Roadrunner Records.

Diskografi

Albums 
 Pain – (1997)
 Rebirth – (1999)
 Nothing Remains the Same – (2002)
 Dancing With The Dead – (2005)
 Psalms of Extinction – (2007)
 Cynic Paradise – (2009)
 Coming Home – (2016)

DVDs 
 Live Is Overrated – (2005)
 We Come in Peace – (2012)

Medlemmer

Nuværende 
 Peter Tägtgren – Vokal, alle instrumenter (1997-)

Periodemedlemmer 
 Alexi Laiho – Guitarsolo ("Just Think Again") (2007)
 Peter Iwers – Bas ("Save Your Prayers", "Nailed to the Ground") (2007)
 Horgh (Reidar Horghagen) – Trommer (Rebirth) (1999)
 Mikkey Dee – Trommer ("Zombie Slam") (2007)

Livemedlemmer 
 Michael Bohlin – Guitar
 Mathias Kamijo – Guitar
 Andrea Odendahl – Guitar (2005)
 Saroth (Yngve Liljebäck) – Bas
 Alla Fedynitch – Bas (2005)
 André Skaug – Bas (2007)
 Horgh (Reidar Horghagen) – Trommer (1999)
 David Wallin – Trommer (2005)

Eksterne henvisninger 

 
 
 Interview med Peter Tägtgren

Metalgrupper fra Sverige
Industrial metal-grupper
Musikgrupper fra 1997
Lars-Emil Woetmann

Lars-Emil Woetmann (født 1981 i København) er en dansk digter. Han er medlem af digterfællesskabet Koordinat, og har udgivet tekster i diverse tidsskrifter og bøgerne "Brødrene Woetmann af Danmark" (forlaget Bændelorm 2004) og "Jeg hænger sammen" (forlaget Koordinat).
samt "Af det almene" (Kronstork 2018). Lars-Emil Woetmann startede i 2010 Forlaget Kronstork med Helle Eeg.

Ekstern henvisning 
 Lars-Emil Woetmanns blog
 Forlaget Kronstork

Digtere fra Danmark
Dansksprogede forfattere fra Danmark
Mandlige forfattere i det 21. århundrede
Pia Jarvad

Pia Jarvad (født 20. juli 1946) er en dansk sprogforsker, der især har forsket i hvordan nye ord dannes og indlånes i det danske sprog. Hun har ligeledes beskæftiget sig med engelsk påvirkning af de skandinaviske sprog og domænetab. Pia Jarvad har været ansat i Dansk Sprognævn siden 1974 og har under fødenavnet Jarvad og giftenavnet Riber Petersen 1970-1990 udgivet en række bøger, blandt andet nyordsordbøgerne Nye ord i dansk 1955-1975 (1984) og Nye ord. Ordbog over nye ord i dansk 1955-1998 (1999). Førstnævnte indeholder også svenske og norske modsvarigheder. Senest har hun i 2006 stået bag en nyudgave af det klassiske værk Bevingende ord (grundlagt af T. Vogel-Jørgensen). Samme år udkom Ordet fanger. Festskrift til Pia Jarvad i anledning af 60-års-dagen udsendt af sprognævnet.

Udvalgte udgivelser 
 Bevingede ord (7. udg. af det af T. Vogel-Jørgensen grundlagte værk) (2006)
 Det danske sprogs status i 1990’erne med særligt henblik på domænetab (2001)
 Nye ord. Ordbog over nye ord i dansk 1955-1998 (1999)
 Nye ord. Hvorfor og hvordan? (1995)
 Pia Riber Petersen: Nye ord i dansk 1955-1975 (under medv. af Jørgen Eriksen) (1984)

Eksterne henvisninger 

 De følsomme ord. Interview med Pia Jarvad
 Pia Jarvad – 25 år i sprognævnet 
 Pia Jarvad i Kvinfos ekspertdatabase
 Citater af Pia Jarvad på Modersmaalet.dk

Reference 

Filologer fra Danmark
Personer i Kraks Blå Bog
Say OK

Say OK er den anden single af amerikanske Vanessa Anne Hudgens fra hendes debutalbum V. Sangen er blevet et hit på Disney Channel. og er også med Zac Efron med , som spiller rollen som hendes kæreste.

Børnesange
Singler fra 2007
Bergtatt - Et Eeventyr i 5 Capitler

{{Infoboks album
  |Titel        = Bergtatt - Et Eeventyr i 5 Capitler
  |Kunstner     = Ulver
  |Type         = studie
  |Udgivet      = Februar 1995
  |Spor         = 5
  |Genre        = Black metal  Folk metal
  |Længde       = 34:17
  |Sprog        = 
  |Indspillet   = November - december 1994  Endless Lydstudio, Oslo 
  |Producer     = Ulver  Kristian Romsøe
  |Lydtekniker  = Kristian Romsøe
  |Udgiver      = Head Not Found
  |Musikere     =
Garm
 Vokal
 Haavard
 Guitar
 Aismal
 Guitar
 Skoll
 Bas
 AiwarikiaR
 Trommer
Lill Kathrine Stensrud (session)
 Fløjte, kvindelig vokal
Sverd (session)
 Piano
  |Anmeldelser  = * Allmusic  link
  |Hitlister    =
  |Priser       =
  |Før          = Vargnatt  (1993)
  |Nu           = Bergtatt – Et Eeventyr i 5 Capitler  (1995)
  |Efter        = Kveldssanger  (1996)
}}Bergtatt – Et Eeventyr i 5 Capitler''' er debutalbummet fra det norske black metal/avantgarde-band Ulver. Det blev udgivet i 1995 af Head Not Found.

Musikalsk består albummet af en blanding af hårde black metal-partier med snerrende vokal, en stil som de går igen på deres senere album, Nattens Madrigal, og af rolige akustiske passager, en stil de videreførte på Kveldssanger. Folkemusikpræget varetages ved at bruge en gammeldags skrifttype og stavemåde i omslaget og sangteksterne. Bergtatt regnes af nogle som en klassiker indenfor norsk black metal, og er af Allmusic blevet beskrevet som "en strålende debut"'' og et af højdepunkterne i Ulvers diskografi.

Teksterne i Bergtatt bygger videre på de folkelige myter, som er et velkendt tema i den norske folkemusik. En ung kvinde går i den mørke skov under et uvejr. Til slut bliver hun lokket ind i fjeldet til troldene, og ingen ser hende igen.

Omslag 
Albummets omslag er illustreret af Tanja "Nachthexe" Stene, Darkthrone-trommeslageren Fenriz' ekskone. Hun har også skabt omslagsillustrationer til Burzum, Darkthrone og flere andre black metal-bands.

Spor 
 "Capitel I: I Troldskog faren vild" – 7:51
 "Capitel II: Svelen gaaer bag Aase need" – 6:34
 "Capitel III: Graablick blev hun vaer" – 7:45
 "Capitel IV: Een Stemme locker" – 4:01
 "Capitel V: Bergtatt – ind i Fjeldkamrene" – 8:06

Fodnoter 

Ulver-album
Album fra 1995
Black metal-album
Folkemetal-album
Michael Smidt

Michael Smidt (født d. 4. juli 1979) er en dansk ishockeyspiller der spiller for Rødovre Mighty Bulls i Superisligaen. Hans foretrukne position på isen er forward. Han var tidligere kendt under navnet Michael Eller. Michael Smidt er kendt som en hårdtarbejdende forward og har været et fast indslag i tredje- eller fjerde-kæden på det danske landshold gennem flere sæsoner.

Han har spillet for Rødovre i hovedparten af sin karriere med afstikkere til Hvidovre (1997-98) og AaB Ishockey (2004-05).

Michael Smidt har deltaget ved VM i ishockey for Danmark 4 gange i 2004, 2005, 2006 og 2007.

Eksterne links 
 Statistik fra www.eurohockey.net
 Statistik Eliteprospects.com

Ishockeyspillere fra Danmark
Superisliga-spillere fra AaB Ishockey
Superisliga-spillere fra TOTEMPO HViK
Superisliga-spillere fra Rødovre Mighty Bulls
Personer fra Rødovre
Dorte Lohse

Dorte Lohse Rasmussen (ofte blot Dorte Lohse) (født 16. marts 1971) er en dansk cykelrytter, der har vundet flere danske mesterskaber samt været iført den gule føretrøje i kvindernes udgave af Tour de France, Route de France Féminine, i 2007.

Dorte Lohse startede som cykelrytter i Silkeborg IF Cykling, og efter en række gode resultater i danske cykelløb blev hun i 2005 professionel på danske Team SATS. Senere er hun bl.a. kommet til det italienske hold Menkini - Selle Italia.

I Tour de France 2007 vandt hun såvel 3. som 4. etape, og den første gav hende den gule føretrøje. På 5. etapes enkeltstart måtte hun dog afgive trøjen.

I juli måned 2008 indstillede Dorte sin elitekarriere, hvor hun i sin sidste sæson kørte sig til 9 podieplaceringer, hvoraf 5 af dem var sejre. Selvom karrieren er slut, bliver Dorte Lohse i cykelbranchen. I 2009 fungerer hun som sportsdirektør for Silkeborg IF Cyklings juniorhold, som bl.a. huser ryttere fra Silkeborg Sports College.

Dorte Lohses karriere 

  Silkeborg IF Cykling – indtil 2004
  Team S.A.T.S – 2005
  Bianchi Alverti Kookai – 2006
  Menikini - Selle Italia - Gysko – 2007
  Cmax Dila – 2008
  Swift Racing – 2008

Noter

Eksterne henvisninger 
 

Kvindelige cykelryttere fra Danmark